Black Mamba

Black Mamba ( Սև մամբա), Հարավկորեական «Aespa» գըրլ բենդի դեբյուտային սինգլը, որը թողարկվել է 2020 թվականի նոյեմբերի 17-ին «SM Entertainment» և «Dreamus» լեյբլներում։ Տեքստի հեղինակն ու երգահաններից մեկը դարձել է Յունգ Յու Ջինը, իսկ մնացած երգահաններն են Օմեգան, Էլլա Իսահակսոնը, Նիիվան, Ջորդան Ռայսը, Շոն Լոպեսը և Սքոթ Չիզակը։ Երգի պրոդյուսերն է «SM Entertainment» գործակալության գլխավոր տնօրեն Լի Սու Մանը։ Երգը կատարվել է K-pop ժանրում,  իսկ գրախոսները դրանում նաև տեսել են փոփ-ռեփի, EDM-ի և դենս-փոփի տարրեր։ Երգը հայտնվել է համաշխարհային և տեղական չարթերում և ստացել քննադատների զուսպ և դրական արձագանքներ։

Նախապատմություն 

Հոկտեմբերի 26-ին «SM Entertainment»-ը ՝ Կորեայի Հանրապետության խոշորագույն ձայնագրման ընկերություններից մեկը, հայտարարել է, որ շուտով դեբյուտով հանդես կգա աղջիկների նոր խումբ։ Այս խումբը պետք է դառնար 2014 թվականին «Red Velvet»-ի դեբյուտից ի վեր առաջինը։ Ավելի ուշ «SM»-ը հայտնել է, որ դեբյուտը կլինի նույն տարվա նոյեմբերին։ Մասնակիցները անհատապես բացահայտվեցին հոկտեմբերի 27-30-ը ընկած ժամանակահատվածում։ «SM Entertainment»-ի հիմնադիր Լի Սու Մանը ներկայացրելլ է «AESPA» խմբի հայեցակարգը 2020 թվականի մշակութային արդյունաբերության համաշխարհային համաժողովում, որն առցանց անցկացվել է հոկտեմբերի 28-ին։

Թողարկում 

Նոյեմբերի 1-ին հայտարարվեց, որ խումբը դեբյուտով հանդես կգա նոյեմբերի 17-ին։ Հաջորդ օրը թողարկվել է նոր երգի հատվածը ՝ Յություբի վիդեոհոսթինգում։ Նոյեմբրի 17-ին խումբը թողարկել է երգ Կորեայում «SM Entertainment», իսկ ԱՄՆ-ում ՝ «Dreamus» երաժշտական հարթակներում։ Նույն օրը երգի տեսահոլովակը տեղադրվել է Յություբում։

Ստեղծագործություն  

Ստեղծագործության տևողությունը կազմել է 2 րոպե 54 վայրկյան։ Երգը ձայնագրվել է K-pop ժանրում, բայց գրախոսները նկատել են, որ ստեղծագործության մեջ առկա են փոփ, էլեկտրոնային պարային երաժշտության տարրեր, փոփ ռեփ և դանս-փոփ, իսկ նրա տակտը մշտապես փոխվում է։ Լիրիկական երգը պատմում է Սև մամբա կոչվող արարածի մասին, որը ոչ միայն խանգարում է խմբի անդամներին համագործակցել միմյանց հետ, այլև սպառնում է նրանց աշխարհին, որը SM-ի կողմից հորինվել է հատուկ խմբի համար։ Սինգլը բաղկացած է միայն մեկ «Black Mamba» երգից ՝ առանց լրացուցիչ կոմպոզիցիաների։

Երաժշտական տեսահոլովակ 

Սինգլի թողարկման նույն օրը տեղի ունեցավ նաև երաժշտական տեսահոլովակի թողարկումը։ 2021 թվականի մայիսի 3-ի դրությամբ այն արդեն ունեցել է ավելի քան 143 մլն դիտում Յություբում։

Տեսանյութն արված է ֆուտտուրիսական ոճով, խմբի մասնակիցները պարում են առանձին հրապարակում,  իսկ այդ պարերով կադրերն ընդհատվում են մասնակիցների խոշոր պլանով կադրերով և նրանց վրա սողացող սև օձի կադրերով։

Տեսանյութը 9 ժամում 10 մլն դիտում է հավաքել, ինչի շնորհիվ գերազանցել է այդ ցուցանիշով մինչ այդ գոյություն ունեցող ռեկորդը կորեական խմբերի դեբյուտային սինգլների համար, որը պատկանում էր TXT խմբին, որի դեբյուտային տեսահոլովակը 11 ժամում հավաքել է 10 մլն դիտում։ 51 օրվա և 12 ժամվա ընթացքում այն հավաքել է 100 մլն դիտում, ինչը նույնպես համարվում է ռեկորդ դեբյուտային աշխատանքի համար։

«Hypebae» առցանց ամսագրի վարկածով տեսահոլովակը ներառվել է տարվա լավագույն 20-յակում․ թերթի գրախոս «Yu Eun Kim»-ը աշխատանքն անվանել է տարվա ամենասպասված և քննարկվող թողարկումներից մեկը։ 

Նոյեմբերի 27-ին թողարկվել է երգի պարային պրակտիկան։ 2021 թվականի մայիսի 9-ի դրությամբ այն հավաքել է ավելի քան 18,5 միլիոն դիտում։

Ընկալում

Առևտրային հաջողություն  

Երգը դեբյուտ է ունեցել 117 համարի ներքո Հարավկորեական Gaon ընկերության հիթ-շքերթում 2020 թվականի նոյեմբերի 15-21-ը, և հասել է 49-րդ հորիզոնական թողարկումից երեք շաբաթ անց։ Վերջին անգամ երգը գտնվել է փետրվարի 13-ի հիթ-շքերթում ՝ 5,25 մլն ներբեռնումով։ Երգը հայտնվել է նաև «Download Chart»-ի 36 և 116 համարների ներքո և համապատասխանաբար «Streaming Chart»-ում։

Իր թողարկման շաբաթվա ընթացքում երգը դեբյուտել է նաև ԱՄՆ «Billboard World Digital Songs» հիթ-շքերթում։ «Billboard Global 200» հիթ-շքերթում «Black Mamba» մեկնարկել է 183 համարից 18,9 միլիոն հոսքով և 100 համարով Global Excl U. S.-ում երեք հազար ներբեռնումով։ Թողարկման երկրորդ շաբաթում երգը բարձրացել է մինչև 138-րդ համարը «Global 200»-ում։ Սինգլը հայտնվել է նաև սինգապուրյան հիթ-շքերթի 13-րդ հորիզոնականում, որը կազմվում է  «RIAS»-ի կողմից և Մալայզիական հիթ-շքերթի 14-րդ հորիզոնականում։ Apple Music-ի չարթում երգը հայտնվել է 11 երկրների հիթ-շքերթում։

Հիթ-շքերթներ

Քննադատություն  

Երգը ստացել է առավելապես զուսպ և դրական արձագանքներ։ 

Կորեայի հայտնի մշակույթի մասին կայքի թղթակից 다 다 (կոնց․՝ Da eumetsu) գրել է, որ սինգլում խումբը օգտագործում է ժանրի համար ավանդական սինթեզատոր և հարվածային գործիքներ և բավականին որակյալ աշխատանք է անում։ «South China Morning Post» հրատարակության ներկայացուցիչ Թամար Հերմանը երգը բնութագրել է որպես պարային հիթ, որը հիմնված է ռիթմիկ ռեփի և պարային բիթի պարզ, բայց շատ շղթայական խառնուրդի վրա։ 

Կորեական երաժշտական պորտալի գրախոս  Հվա Սաման (կոր. ՝ 황선업) երգին միջին գնահատական է տվել 5 հնարավոր աստղերից 3, գրելով, որ դա «լավ, արժանի դեբյուտ է»։ Նրա կարծիքով, անընդհատ փոփոխվող նրբազգացությունը հիանալի վերացնում է ձանձրույթի բոլոր դրսևորումները, իսկ կրկներգը, որը «զուղեկցվում է ուժեղ բիթով և հիանալի բասային պարտիայով, տպավորիչ է»։ Նա բավականին տխուր է համարել այն փաստը, որ խումբը հետևում է ընկերության չափանիշներին, այլ ոչ թե փորձում է փորձարկել, ինչը նրան ավելի քիչ հաճույք է բերում լսելիս։ Նա նաև այդ աշխատանքը անվանել է «հստակ ցուցիչ այն բանի, ուր պատրաստվում է ուղել կոլեկտիվը»,և նրա կարծիքով հայեցակարգի փոփոխությունը դժվար թե հնարավոր լինի։  

Ամերիկյան «Paper» ամսագրի թղթակից Քրիսթալ Բելը խմբի ստեղծագործությունն անվանել է երգ, որը հետևում է խոշոր կորպորացիայի հաջողության բնորոշ բանաձևին՝ զարգացնելով առանց այդ էլ գերազանց կազմակերպված և կատարված հնչողությունը։ Նա այն տեղադրել տարվա իր 40 երգերի ցանկի վերջին տեղում։ Բացի այդ, երգը զբաղեցրել է «BuzzFeed» ամերիկյան լրատվական պորտալի նախավերջին տեղը, 35 K-pop-ի երգերի տարեկան թոփ 35-ում, որի գրախոս՝ Էմլին Թրեվիսը, կոմպոզիցիան անվանել է թեթև, բայց մանրակրկիտ ստուգված և կառուցող իր,ուրիշ չնման այլ ֆենտեզի-աշխարհին, և զբաղեցրել բրիտանական «Dazed» փոփ մշակույթի մասին ամսագրի 33-րդ տեղը 40 K-pop կոմպոզիցիաների միջև։

Մրցանակներ 

«Gaon Chart Music Awards»-ում Aespa-ն ստացել է տարվա նորեկի կոչում։  Բացի այդ, խումբը հաղթանակ է տարել SBS Inkigayo հեռուստաալիքի շոուի ժամանակ, որտեղ երգն առաջին անգամ կենդանի է կատարվել։  Դրա վրա ակտիվորեն օգտագործվել են հատուկ էֆեկտներ, իսկ խումբը ներկայացել է CGI-մոդելների տեսքով, ինչը, ինչպես և տեսահոլովակը, առաջացրել է ասոցիացիաներ K/DA-ի հետ։  Բացի այդ,խումբը հրավիրվել է երգը կատարելու Հարավային Կորեայի խոշորագույն փառատոններից մեկում ՝ KBS Song Festival-ում։

Հաղթանակներ

Ծանոթագրություններ 

2020 երգեր
2020 սինգլներ